| Azizabad-luftangrepet |
| --- |
| Konflikt: Krigen i Afghanistan (2001–) |
| AC-130 «Spooky gunship»: Utstyrt med et hurtigskytende, femløps 25 mm Gatling maskingevær, en 40 mm Bofors kanon og en 105 mm haubits, er det designet til å legge et utpekt mål øde med et regn av kuler og granater. |
| 

|  |  |
| --- | --- |
| Dato | 22. august 2008 |
| Sted | Ikke-eksisterende flaggmal[?] Azizabad i Herat-provinsen i Afghanistan |

 |
| Stridende parter |
| Taliban | Afghanistans flagg ANAAFUSAs flagg US Air Force |
| Tap |
| Ca 90 sivile |

**Azizabad luftangrepet** fant sted fredag den 22. august 2008 i landsbyen Azizabad, som ligger i Shindand-distriktet i Herat-provinsen i Afghanistan. Rundt 90 sivile, 60 barn og 30 voksne, ble drept under angrepet og en rekke bygninger i landsbyen, ble truffet eller ødelagt. En Taliban-kommandant var det planlagte målet for luftangrepet.

Oppsummering av begivenheter
----------------------------

Afghanske regjeringsstyrker og koalisjonsstyrker var i gang med en operasjon i området i jakten på en Taliban-kommandant ved navn Mullah Siddiq. Angrepet på Azizabad ble satt i gang da etterretning indikerte at Siddiq var i landsbyen. I stedet for å sende sivile agenter inn for å bekrefte dette besluttet koalisjonstyrkenes kommandant å tilkalle flyet. En stor forsamling av sivile hadde denne dagen satt hverandre i stevne i Azizabad for å minnes en nylig avdød lokal leder. Anslått 90 mennesker ble drept og mange hjem ble ødelagt, ifølge vitner i en rapport som ble gjort av den afghanske regjering, og som ble bekreftet av United Nations Assistance Mission in Afghanistan (UNAMA), ledet av Kai Eide. Angrepet ble utført av et amerikansk AC-130 fly for bakkeangrep.

Reaksjon
--------

### Azizabad-beboere

Dagen etter angrepet, lørdag den 23. august 2008, organiserte landsbyboerne en demonstrasjon rettet mot de afghanske troppene som var blitt utstasjonert i Azizabad for å dele ut mat og andre fornødenheter. Adskillige mennesker ble såret under en konfrontasjon mellom beboere og soldatene.

Episoden truer med å drive kile inn mellom allierte
---------------------------------------------------

Den afghanske regjering er oppsatt på at få innført ytterligere begrensninger i bruken av slike luftangrep da disse gjentatte feilene, snarere enn å vinne «hjertene og sinnene», risikerer å tape dem alle.

Amerikanske talsmenn fastholder at flertallet av de drepte var opprørere, noe president Hamid Karzais talsmann Humayun Hamidzada avviste. NATOs øverste talsmann i Afghanistan, brigadegeneral Richard Blanchette, har varslet en felles gransking som representanter fra NATO, amerikanske styrker og afghanske myndigheter deltar. Dette blir avvist fra det afghanske regimets side.

Referanser
----------

1. ↑  «Afghan Minister: Probe finds 90 civilians killed in air strikes», *Beurs.nl*, 24. august.
2. ↑  «US air strike massacres civilians in western Afghanistan», *World Socialist Web Site*, 26. august 2008.
3. ↑  «Rights group: 78 Afghans killed; US to investigate» Arkivert 27. august 2008 hos Wayback Machine. *The Associated Press*, 24. august 2008.
4. ↑  «Afghan bombing drives allies apart», *BBC NEWS*, 27. august 2008
5. ↑  «Amerikanerne ble lurt til å drepe sivile», VG 5. september 2008